open-index/open-wikipedia-markdown huggingface dataset:
சிவ. திருச்சிற்றம்பலம்

**சிவ. திருச்சிற்றம்பலம்** (பிறப்பு: ஆகஸ்ட் 1, 1946 ) என்பவர் ஒரு தமிழக எழுத்தாளர். இவரின் தந்தை மா. சிவகுருநாத பிள்ளை. முனைவர் பட்டம் பெற்று கல்லூரிப் பேராசிரியராகப் பணியாற்றியவர். தற்போது திருமுறை சித்தாந்த ஆய்வு மைய இயக்குநராகப் பணியாற்றி வருகிறார். “திருமங்கையாழ்வார் வாழ்வும் வாக்கும்” முதலான பல ஆய்வுகளை மேற்கொண்டவர். திருமுறைச் சான்றோர் வாழ்வும் வாக்கும், இறையருள் வடிவங்கள், சிவன் திருத்தலங்கள் முதலிய 20க்கும் மேற்பட்ட நூல்களை எழுதியுள்ளார். தேவாரமாமணி, தமிழ்மறை மாமணி சைவநெறித் தமிழ் வல்லார் விருது, கம்பன் கழகத்தின் கி.வா.ஜ. விருது போன்றவைகளைப் பெற்றிருக்கிறார்.

## தமிழ்நாடு அரசின் சிறந்த நூலாசிரியர் பரிசு

இவர் எழுதிய இரண்டு நூல்கள் தமிழ்நாடு அரசின் தமிழ் வளர்ச்சித் துறையின் சிறந்த நூலுக்கான பரிசினைப் பெற்றிருக்கின்றன.

#*“ஸ்ரீ வைஷ்ணவ சமயக் கலைக்களஞ்சியம் பகுதி 1, 2.”* எனும் நூல் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் அகராதி கலைக்களஞ்சியம், கலைச் சொல்லாக்கம், ஆட்சித் தமிழ் எனும் வகைப்பாட்டில் பரிசு பெற்றிருக்கிறது. 
#*“சைவத் தொகையகராதி”* எனும் நூல் தமிழ் வளர்ச்சித் துறையின் 2006 ஆம் ஆண்டிற்கான சிறந்த நூல்களில் அகராதி கலைக்களஞ்சியம், கலைச் சொல்லாக்கம், ஆட்சித் தமிழ் எனும் வகைப்பாட்டில் பரிசு பெற்றிருக்கிறது.

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:சைவ சமய நூலாசிரியர்கள்
சாந்தகுமாரி சிவகடாட்சம்

**சாந்தகுமாரி சிவகடாட்சம்** என்பவர் ஒரு தமிழக எழுத்தாளர். சென்னை திருவல்லிக்கேணியில் பிறந்த இவர் எழுதிய பயணக் கட்டுரைகள் பல அச்சிதழ்களில் வெளியாகி இருக்கின்றன. இவர் எழுதிய *“சுற்றும் உலகில் சுற்றிய இடங்கள்”* எனும் நூல் தமிழ் வளர்ச்சித் துறையின் 2006 ஆம் ஆண்டிற்கான சிறந்த நூல்களில் பயண இலக்கியம் எனும் வகைப்பாட்டில் பரிசு பெற்றிருக்கிறது.

## கலைமாமணி விருது

தமிழ்நாடு அரசின் கலை பண்பாட்டுத் துறையால் வழங்கப்பட்டு வரும் கலைமாமணி விருதுக்கு, இயல் பிரிவில் 2022 ஆண்டுக்கு இவர் தேர்வு செய்யப்பட்டிருக்கிறார். 

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:சென்னை மக்கள்
வணங்காமுடி (எழுத்தாளர்)

'வணங்காமுடி' என்பவர் ஒரு தமிழக எழுத்தாளர். திருநெல்வேலி மாவட்டம் செட்டிகுளம் (பண்ணையூர் ) எனும் ஊரில் பிறந்த இவரது இயற்பெயர் சு.ராமகிருஷ்ணன். 'ராணி' வார இதழில் இவர் தொடராக எழுதி, 'கண்ணதாசன் பதிப்பகம்' வெளியிட்டுள்ள  'கவியரசு கண்ணதாசன் கதை' எனும் இவருடைய முதல் நூல், தமிழ் வளர்ச்சித் துறையின் சார்பில்  தமிழ் வளர்ச்சிக்கான 2006-ம் ஆண்டிற்கான சிறந்த நூல்களில் 'வாழ்க்கை வரலாறு' எனும் வகைப்பாட்டில் முதல் பரிசு  பெற்றது. அப்போது முதல்வராக இருந்த கருணாநிதி பரிசு வழங்கினார்.

பெரியார், காமராஜர்,  நடிகர் சிவகுமார் வரலாறுகளையும் தொடராக இவர் எழுதி உள்ளார். இதில் காமராஜர் தொடர், அவரது உதவியாளர் வைரவன் சொல்லச் சொல்ல எழுதியது. இதை 'காமராஜ்' பட இயக்குநர் அ.பாலகிருஷ்ணன் புத்தகமாக வெளியிட்டுள்ளார். சிவகுமார் தொடர், அவருடனான நேரடி பதிவு. பவளவிழா கண்ட 'தினத்தந்தி' தன் பதிப்பகம் சார்பில் சிவகுமாரின் 75-வது பவள விழா நேரத்தில் நூலாக வெளியிட்டுள்ளது. இது 544 பக்கங்கள் கொண்டது. சிவகுமாரின் ஓவியம், நடிப்பு, மேடைப்பேச்சு சார்ந்த முப்பரிமாண வாழ்க்கை மற்றும் அப்துல் கலாம், கருணாநிதியிடம் அவர் கண்ட நேரடி பேட்டிகள்- பிரபலங்களுடனான மறக்க முடியாத அனுபவங்கள்- பெரியார், ராஜாஜி, காமராஜர், சிவாஜி கணேசன் என எண்ணற்ற அவரது உயிரோட்டமான அதிஅற்புத ஓவியங்கள்- அரிய புகைப்படங்களுடன் 'ஓவியர்-நடிகர்-பேச்சாளர் சிவகுமார்' என்ற தலைப்பில் முழு வண்ணத்தில் வெளியாகி உள்ளது. நான் இருவேறு நூல்களை எழுதி இருந்தாலும், என்னளவில் இதுவே முழுமையான பதிவு' ' என்று மனம் திறந்து சிவகுமாரே கூறியது இதற்கு கிடைத்த பெருமை. 

'வணங்காமுடி' என்பது கவியரசு கண்ணதாசனின் புனைபெயர்களில் ஒன்று. கண்ணதாசன் மீதான பற்று காரணமாக  அதையே தனது புனைபெயராகக் கொண்டு எழுதி வருகிறார். 

30 ஆண்டுகளுக்கும் மேலாக பத்திரிகையாளராக இருக்கிறார்.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:திருநெல்வேலி மாவட்ட எழுத்தாளர்கள்
சாவி (பக்கவழி நெறிப்படுத்தல்)

சாவி பின்வருவனவற்றை குறிக்கலாம்

* சாவி.
* சாவி (இதழ்).
* சாவி (எழுத்தாளர்).
* சாவி (திரைப்படம்).

பகுப்பு:பக்கவழி நெறிப்படுத்தல்
செல்லகணபதி

**செல்லகணபதி** (பிறப்பு: பிப்ரவரி 10 1941) என்பவர் ஒரு தமிழக எழுத்தாளர். சிவகங்கை மாவட்டம்,   கண்டனூர் எனும் ஊரில் பிறந்த இவர் கோயம்புத்தூரில் வசித்து வருகிறார். தமிழில் முதுகலைப் பட்டம் பெற்ற இவர் முப்பதுக்கும் மேற்பட்ட நூல்களை எழுதியுள்ளார். இவர் எழுதிய *“மணக்கும் பூக்கள்”* எனும் நூல் தமிழ் வளர்ச்சித் துறையின் 2006 ஆம் ஆண்டிற்கான சிறந்த நூல்களில் சிறுவர் இலக்கியம் எனும் வகைப்பாட்டில் பரிசு பெற்றிருக்கிறது.

சிறுவர் இலக்கிய எழுத்தாளரான இவர் எழுதிய **தேடல் வேட்டை** என்ற கவிதை தொகுப்பிற்கு சாகித்திய அகாதமி வழங்கும் 2015ஆண்டிற்கான  பால சாகித்திய அகாதமி விருது வென்றுள்ளது.

## மேலும் காண்க
பால சாகித்திய அகாதமி விருதுகள்

## மேற்கோள்கள்


## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1941 பிறப்புகள்
பகுப்பு:சிவகங்கை மாவட்ட மக்கள்
சிலம்பொலி செல்லப்பன்

**சிலம்பொலி" சு. செல்லப்பன்** (24 செப்டம்பர் 1929 - 06 ஏப்ரல் 2019) தமிழ்நாட்டைச் சேர்ந்த தமிழறிஞர், எழுத்தாளர், மற்றும் பேச்சாளர் ஆவார். *சிலம்பொலி*  (1975), *சங்க இலக்கியத் தேன்* (1996), *பெருங்கதை ஆராய்ச்சி* (2006)  உட்படப் பல நூல்களை எழுதியுள்ளார். தமிழறிஞரான சிலம்பொலி செல்லப்பன் எழுதிய நூல்களை தமிழக அரசு நாட்டுடமையாக்கியுள்ளது.

## வாழ்க்கைக் குறிப்பு
இன்றைய நாமக்கல் மாவட்டத்தில் உள்ள சிவியாம்பாளையம் எனும் ஊரில் பழனியம்மாள் - சுப்பராயன் ஆகியோருக்கு மகனாக 22 டிசம்பர் 1929 அன்று பிறந்தார் செல்லப்பன்.

## பணிகளும் பொறுப்பும்
*கணித ஆசிரியர்
* மாவட்டக் கல்வி அலுவலர் 
* இரண்டாவது உலகத் தமிழாராய்ச்சி மாநாடு (1968) உதவி அலுவலர் 
*தமிழ் வளர்ச்சி இயக்குநர்
*உலகத் தமிழாராய்ச்சி நிறுவன இயக்குநர்
*தஞ்சாவூர் தமிழ்ப் பல்கலைக்கழகப் பதிவாளர்
*தஞ்சாவூர் தமிழ்ப் பல்கலைக்கழகத் துணைவேந்தரைப் பரிந்துரைக்கும் குழுவின் தலைவர் 1999

## எழுதிய நூல்கள்
* சிலம்பொலி (1975)
* சங்க இலக்கியத் தேன் (மூன்று தொகுதிகள், 1996)
* நல்ல குறுந்தொகையில் நானிலம், 1959
* மூன்றும் நான்கும் (திரிகடுகம் , நாண்மணிக்கடிகை தெளிவுரை), 1980
* இளங்கோ அடிகள் அருளிய சிலப்பதிகாரம் (மூலமும் தெளிவுரையும்), 1994
* மணிமேகலை (மூலமும் தெளிவுரையும்), 1998
* நாலடியார் (மூலமும் தெளிவுரையும்), 2000
* மலர் நீட்டம் (திருக்குறள் ஆய்வுக் கட்டுரைகள்), 2003
* சிலப்பதிகாரச் சிந்தனைகள், 2011
* கணிதச் செல்வம் (எட்டு நூல்கள்), 1964-1966
* பாரதிதாசன் ஒர் உலகக் கவிஞர், 1983
* வளரும் தமிழ், 1987
* காப்பியக் கம்பரும் புரட்சிக் கவிஞரும், 1989
* நெஞ்சை அள்ளும் சீறா (நான்கு தொகுதிகள்), 2004
* இலக்கியச் சிந்தனைகள், 2004
* பெருங்கதை ஆராய்ச்சி, 2006
* இக்காலத் தமிழ்க் காப்பியங்கள், 2004
* இலக்கியம் ஒரு பூக்காடு, 2004
* பூங்காவில் புதுமணம், 2009
* இசுலாமிய இலக்கியச் சாரல், 2011
* நான் ஒரு தும்பி, 2004
* திருக்குறள் இன்பத்துப்பால் (மூலமும் உரையும்), 2015
* பெருங்குணத்துக் கண்ணகி, 2008
* செம்மொழித்தமிழ் அகப்பொருள் களஞ்சியம்:14 தொகுதிகள், 2016
* சிலம்பொலியார் பார்வையில் முத்தமிழ் அறிஞர் கலைஞர், 2008

## பட்டங்களும் விருதுகளும்
* *சிலம்பொலி* பட்டம் (1954 இல் இரா. பி. சேதுப்பிள்ளை வழங்கியது)
* பாவேந்தர் பாரதிதாசன் விருது
* *சிலம்பொலியாரின் அணிந்துரைகள்* எனும் நூல் தமிழ் வளர்ச்சித் துறையின் 2006 ஆம் ஆண்டிற்கான சிறந்த நூல்களில் திறனாய்வு எனும் வகைப்பாட்டில் பரிசு பெற்றிருக்கிறது.
* கம்பன் புகழ் விருது, 2013 வழங்கியது: கொழும்புக் கம்பன் கழகம், இலங்கை
* 2018ஆம் ஆண்டுக்கான தமிழ்நாடு அரசின் இளங்கோவடிகள் விருதைப் பெற்றார் 

## மேற்கோள்கள்

## வெளி இணைப்பு
*சிலம்பொலி செல்லப்பனார் வலைப்பூ

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1929 பிறப்புகள்
பகுப்பு:நாமக்கல் மாவட்ட மக்கள்
பகுப்பு:2019 இறப்புகள்
பகுப்பு:நாட்டுடைமை நூல்களின் ஆசிரியர்கள்
கே. ஆர். திருவேங்கடசாமி

**கே. ஆர். திருவேங்கடசாமி** என்பவர் ஒரு தமிழக எழுத்தாளர். கோயம்புத்தூர் மாவட்டம் அவினாசிக்கு அருகிலுள்ள சிற்றூரில் பிறந்த இவர் மேற்கு ஜெர்மனியில் பொறியியல் பட்டமும், அமெரிக்கப் பல்கலைக்கழகத்தில் வேளாண்மை பொறியியல் துறையில் முனைவர் பட்டமும் பெற்றார். அண்ணா பல்கலைக்கழகத்தில் நீர்வள மையத்தில் பணியாற்றினார். தெலுங்கு, கன்னடம், மலையாளம், இந்தி, ஜெர்மன், பிரெஞ்சு, டச், ஸ்பானிசு முதலிய மொழிகள் அறிந்தவர். தாய்மொழி வழியில் கல்வி கற்றவர்களுக்கே ஆழ்ந்த சிந்தனையும், சுடர்மிகு அறிவும் வாய்க்கும் என்ற கருத்துடையவர். இவர் “வாணிபமும் வேளாண்மையும்”, “நீரும் நிலமும்” முதலிய நூல்களை எழுதியுள்ளார்.  இவர் எழுதிய *“நிலநீர் அறிவியல் (பாகம் 1 & 2)”* எனும் நூல் தமிழ்நாடு அரசின் தமிழ் வளர்ச்சித் துறையின் 2006 ஆம் ஆண்டிற்கான சிறந்த நூல்களில் பொறியியல், தொழில்நுட்பம் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:கோயம்புத்தூர் மாவட்ட மக்கள்
தி. சே. சுப்பராமன்

**தி. சே. சுப்பராமன்** (பிறப்பு: டிசம்பர் 12, 1945) என்பவர் ஒரு தமிழக எழுத்தாளர். திருச்சியில் பிறந்த இவர் இயற்பியலில் முனைவர் பட்டமும், தமிழில் முதுகலைப் பட்டமும் பெற்றவர். அண்ணா பல்கலைக்கழகத்தில் பேராசிரியர், துறைத்தலைவர், பொறியியல் தொழில்நுட்பத் தமிழ் வளர்ச்சி மையத்தின் இயக்குநர் போன்ற பொறுப்புகளில் பணியாற்றியிருக்கிறார். தமிழில் நாடகங்கள், கட்டுரைகள், கதைகள் போன்றவைகளையும் எழுதியிருக்கிறார். “அறிவியல் தமிழ்ப் பாவலர்” என்று பாராட்டப் பெற்றவர். இவர் எழுதிய *“ஒலி நூறு”* எனும் நூல் தமிழ்நாடு அரசின் தமிழ் வளர்ச்சித் துறையின் 2006 ஆம் ஆண்டிற்கான சிறந்த நூல்களில் கணிதவியல், வானியல், இயற்பியல், வேதியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1945 பிறப்புகள்
பகுப்பு:திருச்சி மக்கள்
வெ. குருமூர்த்தி

**வெ. குருமூர்த்தி** என்பவர் ஒரு தமிழக எழுத்தாளர். பழங்குடியினர் பற்றி ஆய்வு செய்து பட்டம் பெற்றவர். திருநெல்வேலி ராணி அண்ணா அரசு மகளிர் கல்லூரியில் சமூகவியல் துறைத் தலைவராகப் பணியாற்றி வருகிறார். தேசிய மற்றும் பன்னாட்டளவில் நடைபெற்ற கருத்தரங்குகளில் ஆய்வுக் கட்டுரைகளை அளித்துள்ளார். இவரும் ஷீலா ஈசுவரமூர்த்தி என்பவரும் இணைந்து எழுதிய *“நிறுவன அமைப்பில் வளர்ச்சி”* எனும் நூல் தமிழ்நாடு அரசின் தமிழ் வளர்ச்சித் துறையின் 2006 ஆம் ஆண்டிற்கான சிறந்த நூல்களில் பொருளியல், வணிகவியல், மேலாண்மையியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:திருநெல்வேலி மாவட்ட மக்கள்
கே. பாலசந்தர் (எழுத்தாளர்)

**கே. பாலசந்தர்** என்பவர் ஒரு தமிழக எழுத்தாளர். சென்னையைச் சேர்ந்த இவர் தற்போது அமெரிக்காவில் இலினோயிஸ் பல்கலைக்கழகத்தில் மருத்துவத் துறையில் உதவிப் பேராசிரியராகப் பணியாற்றி வருகிறார். இவர் எழுதிய *“காக்க காக்க இதயம் காக்க”* எனும் நூல் தமிழ்நாடு அரசின் தமிழ் வளர்ச்சித் துறையின் 2006 ஆம் ஆண்டிற்கான சிறந்த நூல்களில் மருந்தியல், உடலியல், நலவியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:சென்னை மக்கள்
நாற்கவி

**நாற்கவி** என்பது பாடப்படும் முறைமையால் நான்கு வகைப்படும் கவிதைகள். பகழிக்கூத்தர் இவற்றை முருகன் தனக்குத் தந்ததாகக் குறிப்பிடுகிறார். இந்த நான்கு வகையிலும் பாடவல்ல கவிஞரை இவர் ‘பெரும்பனுவர்’ என்று குறிப்பிடுகிறார். பனுவல் என்னும் சொல் நூலைக் குறிக்கும்.   

**ஆசுகவி* என்பது மற்றவர் சொல்லும் ஆசுகளை வைத்துக்கொண்டு உடனே பாடும் கவிதை. 15-ஆம் நூற்றாண்டில் காளமேகப்புலவர் இவ்வாறு பாடும் திறமை பெற்றிருந்தார். 

**மதுரகவி* என்பது காதுக்கும் கருத்துக்கும் இனிமையாகப் பாடப்படும் கவிதை. 15-ஆம் நூற்றாண்டில் வாழ்ந்த அதிமதுர கவிராயர் இந்தக் கவிதை பாடுவதில் மிகுந்த தேர்ச்சி பெற்றிருந்தார். 

**[[சித்திரக் கவிகள்|சித்திரக் கவி]]* என்பது ஓவியத்துக்குள் உள்ளடக்கிப் பாடும் கவிதை.

**வித்தார கவி* என்பது மெய்யைப் பொய்யாக்கியும், பொய்யை மெய்யாக்கியும் பாடும் பாடல். 

நம்பியகப்பொருள் என்னும் இலக்கணநூல் செய்த நாற்கவிராச நம்பி, நாலுகவிப் பெருமாள் எனப் போற்றப்படும் திருமங்கை ஆழ்வார் ஆகியோர் நான்கு வகையான கவிகள் பாடுவதில் வல்லவர்கள்.

ஆசுகவி பாடவல்ல புலவர்கள் வெளியே பொதுப்பணி நிமித்தமாகச் செல்லும்போது திண்டிமம் என்னும் பறையை முழக்கிக்கொண்டு செல்லும் உரிமை பெற்றிருந்தார்கள்.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
## அடிக்குறிப்பு

பகுப்பு:தமிழ் இலக்கணம்
த. சதீஷ்குமார்

**த. சதீஷ்குமார்** (பிறப்பு: சூன் 18, 1965 என்பவர் ஒரு தமிழக எழுத்தாளர். திண்டுக்கல் மாவட்டம், கொடைக்கானல் வட்டம், பண்ணைக்காடு எனும் ஊரைச் சேர்ந்த இவர் பாளையங்கோட்டை அரசினர் சித்த மருத்துவக் கல்லூரியில் படித்து மருத்துவர் பட்டம் பெற்றவர். தற்போது திருச்சிராப்பள்ளி மாநகராட்சி சித்த மருந்தகத்தில் மருத்துவ அதிகாரியாகப் பணியாற்றி வருகிறார். இவர் எழுதிய *“புற்றுநோயும் சித்த மருத்துவமும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2006 ஆம் ஆண்டிற்கான சிறந்த நூல்களில் தமிழ் மருத்துவ நூல்கள் (சித்தம், ஆயுர்வேதம்) எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1965 பிறப்புகள்
பகுப்பு:திண்டுக்கல் மாவட்ட மக்கள்
தெள்ளு (பூச்சி)

**தெள்ளு** சைபெனொப்டெரா வகுப்பைச் சேர்ந்த பூச்சி இனமாகும். இறகுகள் அற்றவை. வாயுறுப்பு தோலைக் குற்றி குருதியை அகத்துறுஞ்சுவதற்கு ஏற்றதாக பொருத்தப்பாடடைந்து காணப்படும். பாலூட்டிகள் மற்றும் பறவைகளில் புற ஒட்டுண்ணியாக வாழும்.

சில பொதுவான தெள்ளு வகைகள்:
* பூனைத் தெள்ளு(*Ctenocephalides felis*)
* நாய்த்தெள்ளு(*Ctenocephalides canis*)
* மனிதத் தெள்ளு(*Pulex irritans*)

## மேற்கோள்கள்


பகுப்பு:பூச்சிகள்
பகுப்பு:கடிக்கும் பூச்சிகள்
மெய்நிகர் நகர்பேசி பிணைய சேவையாளர்

**மெய்நிகர் நகர்பேசி பிணைய சேவையாளர் ** (*mobile virtual network operator*, **MVNO**) அல்லது (ஐக்கிய இராச்சியத்தில்) **நகர்பேசி பிற உரிமைபெற்ற சேவையாளர் ** (*mobile other licensed operator*, **MOLO**) என்றவகை தொலைதொடர்பு சேவையாளர்கள் தாங்கள் வழங்கும் சேவைகளுக்கான நகர்பேசி பிணையத்தின் அலைக்கற்றைக்கான உரிமத்திற்கும் கம்பியில்லாப் பிணைய கட்டமைப்பிற்கும் உரிமை இல்லாதவர்களாகும். இத்தகைய சேவையாளர்கள் ஓர் நகர்பேசி பிணைய உரிமையாளருடன் வணிக உடன்பாடு ஏற்படுத்திக்கொண்டு பிணையச் சேவைகளுக்கான திரள் அணுக்கத்தை மொத்தவிற்பனை விலையில் பெறுகின்றனர்; பிறகு சில்லறைவிலையில் தங்கள் சந்தாதாரர்களுக்கு வழங்கி வணிகம் புரிகின்றனர். தங்களுக்கான சேவை மையத்தையும் கட்டணமிடும் கட்டமைப்புகளையும்  மற்ற சந்தைப்படுத்தல் கட்டமைப்புகளையும் சொந்தமாகக் கொண்டிருக்கலாம் அல்லது அவற்றையும்  **மெய்நிகர்  நகர்பேசி பிணைய ஏற்படுத்துனர்** ஒருவரின்  சேவைகளை நாடலாம் (*Mobile Virtual Network Enabler*, MVNE).

## உலகளவில் மெயநிகர் நகர்பேசி பிணைய சேவையாளர்கள்
அக்டோபர்  2012 நிலவரப்படி உலகளவில் 633 மெய்நிகர் நகர்பேசி பிணைய சேவையாளர்கள் செயலாக்கத்தில் உள்ளனர். 

மெய்நிகர் நகர்பேசி பிணைய சேவையாளர்கள் தனிநபர்களைத் தவிர நிறுவனங்களுக்கான சேவைகளுக்கும் போட்டியிடுகின்றனர். வாடிக்கையாளர் சேவைகளில் குவியப்படுத்தி விற்பனைவிலையைத் தங்கள் சிறப்பியல்பாகக் கொண்டுள்ளனர்.  

வழமையான நகர்பேசி சேவைகளைத் தவிர 120 சேவையாளர்கள் அகலப்பட்டை சேவைகளையும் வழங்கி வருகின்றன. 
## சான்றுகோள்கள்

*மெய்நிகர் நகர்பேசிப் பிணைய சேவையாளர்கள் குறித்த ஓர் விளக்கம்
*ZyAir Wireless 

பகுப்பு:நகர்பேசி தொலைதொடர்பு அமைப்புகள்
டாட்டா டெலிசர்விசசு

**டாட்டா டெலிசர்விசசு லிமிடெட்** (*Tata Teleservices Limited*, **TTSL**) () மகாராட்டிர மாநிலத்தின் மும்பை நகரைத் தலைமையகமாகக் கொண்டு தொலைத்தொடர்பு சேவைகளையும் அகலப்பட்டை இணைய அணுக்கச் சேவைகளையும் வழங்கும் ஓர் இந்திய தொலைதொடர்பு சேவையாளராவர். டாட்டா குழுமத்தின் ஓர் துணை நிறுவனமாக விளங்குகிறது. இந்தியாவின் பல்வேறு மாநிலங்களில் **டாட்டா டொகோமோ** என்ற வணிகப்பெயரில் நகர்பேசி சேவைகளையும்  **டாட்டா இண்டிகாம்** என்ற பெயரில் நிலையிட தொலைபேசிச் சேவைகளையும் சிடிஎம்ஏ நகர்பேசிச் சேவைகளையும் வழங்கி வருகிறது.  

நவம்பர் 2008இல் சப்பானிய தொலைத்தொடர்பு நிறுவனம் என்டிடி டொகோமோ இநிறுவனத்தின் 26 விழுக்காடு பங்குகளைஏறத்தாழ ரூ.13,070 கோடிகளுக்கு ($2.7 பில்லியன்) வாங்கியது.

பெப்ரவரி 2008இல் ஐக்கிய இராச்சியத்தின் வெர்ஜின் குழுமத்துடன் இணைந்து வெர்ஜின் மொபைல் என்ற மெய்நிகர் நகர்பேசிச் சேவைகளை வழங்கி வருகிறது.

## சான்றுகோள்கள்

## வெளி இணைப்புகள்
* 
* டாட்டா இண்டிகாம் அகலப்பட்டை அலுவல்முறை வலைத்தளம் 
* டாட்டா டொகோமோ வலைத்தளம்

பகுப்பு:இந்திய தொலைதொடர்பு நிறுவனங்கள்
வளைவாடி

வளைந்த ஒளி தெறிக்கும் மேற்பரப்பைக் கொண்ட ஆடிகளே **வளைவாடி** எனப்படும். இவை குழிவாடியாகவோ அல்லது குவிவாடியாகவோ இருக்கலாம். இவை பல ஆராய்ச்சி, அறிவியல் மற்றும் சாதாரண பிரயோகங்கள் மற்றும் பயன்களைக் கொண்டவை. இவற்றின் குவியற்தூரம், வளைவுத் தூரம் மற்றும் பொருளின் தூரத்துக்கமைய இவற்றின் தெறிப்பியல்புகள் வேறுபடும். இவை வில்லைகளைப் போல் வெவ்வேறு அலைநீளமுடைய கதிர்களை வெவ்வேறு விதமாக குவிக்காமல் ஒரே சீராகத் தெறிப்படையச் செய்வது இவற்றின் அனுகூலமாகும்.

## குழிவாடி

தெறிப்படைய வைக்கும் மேற்பரப்பை உட்பகுதியாகக் குழிவடையும்படி இருக்கும் ஆடி குழிவாடி ஆகும். இவை ஒளிக்கதிர்களைக் குவிய வைக்கும் தன்மையுடையவை ஆகும். 

### குழிவாடியில் தோன்றும் விம்பங்கள்

## மேற்கோள்கள்

பகுப்பு:ஆடிகள்
கப்பார் அகுமது

**காப்பார் அகமது** (*Gaffar Ahmed*) பிஜி அரசியல்வாதி ஆவார். பிஜி உழைப்பாளர் கட்சியின் உறுப்பினரும், மேற்குத் தொகுதியின் நாடாளுமன்ற உறுப்பினரும் ஆவார். தொழில்முறையில் காவல்துறையில் பணியாற்றும் இவர் ஓர் இந்திய வம்சாவளியினர் ஆவார்.

1999 - 2000 ஆண்டுகளில், அரசின் உள்விவகாரத் துறை அமைச்சகத்தின் துணை அமைச்சராகப் பணியாற்றினார்.. இவர் பிஜிக் கால்பந்தாட்டக் குழுவிற்கு பயிற்சியளித்துள்ளார்.

## மேற்கோள்கள்

பகுப்பு:பிஜி அரசியல்வாதிகள்
பகுப்பு:வாழும் மக்கள்
பகுப்பு:பிஜி இந்தியர்கள்
லூப் நகர்பேசி

**லூப் நகர்பேசி ** (*Loop Mobile*, முன்னதாக பிபிஎல் நகர்பேசி,  *BPL Mobile*), வழமையாக  **லூப்** என்றழைக்கப்படும் இந்த நிறுவனம் இந்தியாவில் தொலைத்தொடர்பு சேவைகளை வழங்க உரிமம் பெற்றுள்ள ஓர் நிறுவனமாகும்.  21 மாநிலங்களில் தொலைத்தொடர்புச் சேவைகளை வழங்க இந்திய அரசின் தொலைத்தொடர்புத் துறையின் உரிமத்தைப் பெற்றுள்ள இந்நிறுவனம் தற்போது இராசத்தான், பஞ்சாப் , அசாம், கொல்கத்தா, வடகிழக்கு மாநிலங்கள், மும்பை, மத்தியப் பிரதேசம், அரியானா, ஒடிசா மாநிலங்களில் ஜிஎஸ்எம் முறைமையில் முன்கட்டண, பின்கட்டண சேவைகளை வழங்கி வருகிறது.
## சந்தாதாரர்கள் எண்ணிக்கை
**லூப் நகர்பேசியின்** சந்தாதாரர்களின் எண்ணிக்கை - சூலை 2011இல்:-

* மும்பை -  3,160,263
* அரியானா - 95
* கொல்கத்தா -  1,344
* மத்தியப் பிரதேசம் - 100
* ஒடிசா - 592
* பஞ்சாப் - 125
* இராசத்தான் - 243
* வட கிழக்கு இந்தியா - 20
* அசாம் - 97

மொத்தமாக **3,260,000** (ஏறத்தாழ.) அல்லது இந்தியாவிலுள்ள மொத்த நகர்பேசிகளில்  **0.50%** (ஏறத்தாழ.)  
## சான்றுகோள்கள்

## வெளி இணைப்புகள்
*லூப் நகர்பேசி வலைத்தளம்

பகுப்பு:இந்திய தொலைதொடர்பு நிறுவனங்கள்
பஞ்சலட்சணத் திருமுகவிலாசம்

**பஞ்சலட்சணத் திருமுகவிலாசம்** 1899 ஆம் ஆண்டு வெளியான ஒரு தமிழ் நூல். விலாசம் சிற்றிலக்கிய வகையைச் சேர்ந்த இந்நூலைப் பாடியவர் பிரமனூர் வில்லியப்ப பிள்ளை. இவர் சிவகங்கை மிராசு கணக்கரும் அரசவைப் புலவர்களுள் ஒருவர். 1876-78 காலகட்டத்தில் சென்னை மாகாணத்தைத் தாக்கிய தாது வருடப் பஞ்சத்தைக் கருப்பொருளாகக் கொண்ட அங்கத நூல் இது.

ஏறத்தாழ 4500 வரிகளில் பஞ்ச காலத்தில் மக்களின் அவலத்தை நகைச்சுவையுடன் விவரிக்கின்றது. சோதிடர்கள், விலைமாதுக்கள், நகை ஆசாரிகள் ஆகியோரின் போலித்தனத்தையும் பொய் புரட்டையும் தாக்குகிறது. மதுரை சுந்தரேசுவரக் கடவுள், பஞ்சத்தால் பாதிக்கப்பட்டவர்களின் இன்னல்களைத் தன்னால் தீர்க்க இயலாது என்று கைவிரித்து அவர்களை சிவகங்கை சமீந்தார் துரைசிங்கத் தேவரிடம் முறையிடுமாறு அனுப்புவதாக நூல் அமைந்துள்ளது.

## விமர்சனங்கள்
* வில்லியப்பர் பாடிய **பஞ்சலட்சணத் திருமுக விலாசம்** நகைச்சுவையின் பொக்கிசமாக உள்ளது - எஸ். வையாபுரிப்பிள்ளை
* 1899 இல் அரங்கேறிய இந்த நூலுக்கு இணையான நகைச்சுவை நூல் இவ்வுலகத்திலேயே இல்லை. - கு. அழகிரிசாமி
* நையாண்டி இலக்கியம் என்னும் துறையில் பஞ்சலட்சணம் தான் முதற் பெரு நூலாகவும் முன்னோடியாகவும் விளங்குகிறது. தொ. மு. சிதம்பர ரகுநாதன்
* விந்தை முகவிலாசம் உரை வில்லியப்பர்க்கு அடியேன் கந்தன் அடிப்பொடி சா. கணேசனார்
* This important satirical poem is not available now and deserves to come out in good format *- A.V. Subramany Aiyar*

## மேற்கோள்கள்


File:bookwrapper.jpg  | பஞ்சலட்சணத் திருமுக விலாசம்


## வெளி இணைப்புகள்
*சிவகங்கை சிவன் கோயில்
https://en.wikipedia.org/wiki/Shree_Kailasha_Nathar_Temple
[Shree Kailasha Nathar Temple]

பிரமனூரில் காணமல்போன பெருமாள் கோவிந்தராஜ பெருமாள் கோயில்
www.thiruvarutprabandam.in 

பகுப்பு:1899 தமிழ் நூல்கள்
பகுப்பு:சிற்றிலக்கியங்கள்
பகுப்பு:சிவகங்கை மாவட்டத்திலுள்ள சிவன் கோயில்கள்
கே. ராஜம்மாள் ராஜகோபால்

**க. ராஜம்மாள் ராஜகோபால்** என்பவர் ஒரு தமிழக எழுத்தாளர். இராசிபுரத்திலுள்ள கல்வியியல் கல்லூரி ஒன்றில் முதல்வராகப் பணியாற்றி வருகிறார். முனைவர் பட்டம் பெற்றிருக்கும் இவர் “உயிரியல் கற்பிக்கும் முறைகள்”, “கற்பித்தல் மாதிரிகள் ஓர் அணுகுமுறை” போன்ற நூல்களை எழுதியுள்ளார். இவர் எழுதிய *“கல்வியியல் மதிப்பீடு புள்ளியியல் ஆராய்ச்சி”* எனும் நூல் தமிழ்நாடு அரசின் தமிழ் வளர்ச்சித் துறையின் 2006 ஆம் ஆண்டிற்கான சிறந்த நூல்களில் கல்வியியல், உளவியல் எனும் வகைப்பாட்டில் பரிசு பெற்றிருக்கிறது. 
## எழுதிய நூல்கள்
*கல்வியியல் மதிப்பீடு, புள்ளியியல், ஆராய்ச்சி
*கற்பித்தல் மாதிரிகள் ஓர் அணுகுமுறை
*உயிரியல் கற்பிக்கும் முறைகள்

## ஆதாரம்

## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:நாமக்கல் மாவட்ட மக்கள்
பெருமகன்

**பெருமகன்** என்னும் சொல் சங்க நூல்களில் குறிப்பிட்ட ஒரு குடிமக்களின் தலைவனைக் குறிக்கப் பயன்படுத்தப்பட்டுள்ளது. அகத்திணைப் பாடல்களில் தலைவன் ‘பெருமகன்’ எனக் குறிப்பிடப்படுதலும் உண்டு.   எந்த மன்னன் எந்த வகையான குடிமக்களின் தலைவன் என்பதை இந்தத் தொகுப்பில் காணலாம்.

*ஆவியர் பெருமகன் – பேகன் 
*இளையர் பெருமகன் - அழிசி 
*இளையர் பெருமகன் - தொகுபோர்ச் சோழன் 
*இளையர், கல்லா இளையர் பெருமகன் - புல்லி 
*இளையர், வல்வில் இளையர் பெருமகன் - நள்ளி 
*ஓவியர் பெருமகன் - ஓய்மானாட்டு நல்லியக்கோடன் 
*கள்வர் பெருமகன்  - தென்னன் 
*குறவர் பெருமகன் - ஏறைக்கோன் 
*சான்றோர் பெருமகன் - செல்வக் கடுங்கோ வாழியாதன் 
*சோழர் பெருமகன் - இளஞ்சேட்சென்னி 
*பாணர் பெருமகன் – அகத்திணைத் தலைவன் 
*பூழியர் பெருமகன் - செல்வக் கடுங்கோ வாழியாதன் 
*மடப்பிடி அகவுநர் பெருமகன் - அஃதை 
*மழவர் பெருமகன் - அதியமான் 
*மழவர் பெருமகன் - ஓரிமாவள் 
*வடுகர் பெருமகன் - எருமை நல் நாட்டு அயிரியாறு 
*வயவர் பெருமகன் - ஆய் ஆண்டிரன் 
*வயவர்  பெருமகன் - தொண்டைமான் இளந்திரையன் 
*விச்சியர் பெருமகன் 
*வில்லோர் பெருமகன் - மிஞிலி 

*காண்க
** கல்வெட்டில் 'பெருமகன்'
## அடிக்குறிப்பு

பகுப்பு:சொல்விளக்கம்
பகுப்பு:சங்ககால அரசர்கள்
லிப்ரே ஆபீஸ்

**லிப்ரே ஆபீஸ்** த டொகியுமென்ட் பவுண்டேசன் உருவாக்கிய ஒரு கட்டற்ற மற்றும் திறந்த மூல மென்பொருளாகும். இது 2010 ஆம் வருடத்தில் ஓப்பன் ஆபிசுவிலிருந்து பிரிந்து உருவானதாகும். லிப்ரே ஆபீஸில் சொல் செயலி, விரிதாள், விளக்கப்படம் வரைவதற்கு கிராபிக்ஸ் எடிட்டர், தரவுதளம், கணித சூத்திரத்திற்கு மேத் எடிட்டர் என்பன உள்ளன.

இது நடைமுறையில் பயன்பாட்டில் உள்ள தனியுரிமை உரிம மென்பொருள்களாக உள்ள அலுவலக தொகுப்புகளுக்கு (எ.கா. மைக்ரோ சாப்ட் ஆபீசு) மாற்றாக  உருவாக்கப்பட்டுள்ளது. மேலும் இது பல இயங்கு தளங்களான மைக்ரோசாப்ட் விண்டோசு, Mac OS X 10.4 Tiger-க்கு மேல் பதிப்பு, லினக்சு கெர்னல் 2.6.18 க்கும் கிடைக்கின்றது.

ஜனவரி 2011 (அதன் முதல் நிலையான வெளியீடு) மற்றும் அக்டோபர் 2011 வரை, லிப்ரே ஆபீஸ் சுமார் 7.5 மில்லியன் முறை பதிவிறக்கப்பட்டுள்ளது.

## மேலும் பார்க்க
*லிப்ரே ஆபிஸ் டிரா
*மைக்ரோசாப்ட் ஆபிஸ்
*கூகிள் டாக்ஸ்

## மேற்கோள்கள்

பகுப்பு:கட்டற்ற மற்றும் திறமூல மென்பொருள்கள்
பகுப்பு:தனியுடைமை மென்பொருளாக முன்பிருந்தவை
பகுப்பு:ஆரக்கிள் மென்பொருட்கள்
பகுப்பு:பல்லியக்குதள கட்டற்ற மென்பொருட்கள்
பகுப்பு:லிப்ரே ஆபீஸ்
ஏகாம்பரகுப்பம்

**ஏகாம்பரகுப்பம்,** இந்திய மாநிலமான ஆந்திரப் பிரதேசத்தின் சித்தூர் மாவட்டத்தில் உள்ள ஒரு பெரிய ஊர் ஆகும். இது நகரி மண்டலத்துக்கு உட்பட்டது.

## அமைவிடம்
இது ஆந்திர மாநிலத்தின் சித்தூர் மாவட்டத்தில் தமிழகத்தை ஒட்டி அமைந்துள்ளது. இது நகரியில் இருந்து 2 கி.மீ தொலைவிலும், திருப்பதியில் இருந்து 50 கி.மீ தொலைவிலும், திருத்தணியில் இருந்து 15 கி.மீ தொலைவிலும், நாகலாபுரத்தில் இருந்து 35 கி.மீ தொலைவிலும் அமைந்துள்ளது.

## நிலப்பரப்பு

## போக்குவரத்து
ஆந்திர அரசுப் பேருந்துகள் இயக்கப்படுகின்றன. சென்னையில் இருந்து திருப்பதிக்கு செல்லும் தொடர்வண்டிகள் ஏகாம்பரக்குப்பத்தின் வழியாக செல்கின்றன.

## மக்கள்
இது ஆந்திர மாநிலத்திலுள்ள தமிழ் பேசும் மக்களை கொண்ட ஊர். இங்கு வாழும் மக்கள் தமிழ், தெலுங்கு ஆகிய மொழிகளைப் பேசுகின்றனர்.

## அரசியல்

## பொருளாதாரம்
இங்கு வாழும் மக்கள் உழவுத் தொழிலை மேற்கொள்கின்றனர். நூற்பாலைகளும் பொருளாதார வளர்ச்சிக்கு பங்காற்றுகின்றன.

## அலுவலகங்கள்

## சான்றுகள்

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:சித்தூர் மாவட்டம்
கிளிநொச்சி இந்துக் கல்லூரி

**கிளிநொச்சி இந்துக் கல்லூரி** (*Kilinochchi Hindu College*) இலங்கையின் வட மாகாணத்தில் கிளிநொச்சியில் செயந்தி நகரில் உள்ள ஒரு தமிழ் கல்லூரி ஆகும். இது கிளிநொச்சி நகரில் இருந்து கிட்டதட்ட 5 கிலோ மீட்டர் தொலைவில் உள்ளது. இந்த கல்லூரி 60 ஆண்டுகள் பழமைவாய்ந்தது.
## வரலாறு
இந்த கல்லூரி 1952ஆம் ஆண்டு செப்டம்பர் 28ஆம் நாள் அரம்பிக்கப்பட்டது. இந்த பாடசாலைக்கான காணியை வே. கந்தையா என்பவர் அன்பளிப்பாக வழங்கினார். பின்னர் கமம் பாடசாலைக் காணியாக குலசிங்கம் என்பவரால் பதிவுசெய்யப்பட்டது. அதனைத் தொடர்ந்து கலாநிதி கணபதிப்பிள்ளை அவர்களின் தலைமையில் "இந்து ஆரம்ப வித்தியாலம்" என பெயர் வழங்கப்பட்டது. பாடசாலையின் முதல் ஆசிரியராகவும், அதிபராகவும் கா. நாகலிங்கம் அவர்கள் பொறுப்பேற்றார். அதன்பின்னர் 1962ம் ஆண்டு அரசாங்க உதவியின் கீழ் இயங்கும் பாடசாலையாக "இந்து மகாவித்தியாலயம்" என மாற்றம் பெற்றது. 1968ஆம் ஆண்டு க.பொ.த சாதாரண பரீட்சைக்கு இப்பாடசாலையில் இருந்து தோற்றினர். 1979ஆம் ஆண்டு க.பொ.த. உயர்தரப் பிரிவு ஆரம்பிக்கப்பட்டது. 1994ஆம் ஆண்டு அ. கைலாயபிள்ளை அவர்களின் முன்னெடுப்பால் "கிளிநொச்சி இந்துக் கல்லூரி" என பெயர்பெற்றது.

## சான்றுகள்


## வெளியிணைப்பு
* அதிகாரப்பூர்வ இணையதளம் 

பகுப்பு:கிளிநொச்சி மாவட்டப் பாடசாலைகள்
பகுப்பு:இலங்கையின் இந்துப் பாடசாலைகள்
எம்டிஎஸ் இந்தியா

மொபைல் டெலிசிஸ்டம்சு அல்லது  **எம்டிஎஸ் இந்தியா** (*MTS India*)  உருசிய **மொபைல் டெலிசிஸ்டம்சு** என்ற தொலைத்தொடர்பு நிறுவனத்தின் இந்தியத் துணை நிறுவனம் ஆகும். இதன் தலைமையகம் புது தில்லியில் அமைந்துள்ளது.  இந்தியாவில் நகர்பேசி, அகலப்பட்டை இணைய அணுக்கம், குறுச்செய்தி சேவைகள் மற்றும் தரவுச் சேவைகளை வழங்கி வருகிறது. 2012இல் 16 மில்லியன் சந்தாதாரர்களைக் கொண்டுள்ள இந்த நிறுவனத்தின் பெரும்பான்மைப் பங்குகளை உருசிய குழும நிறுவனம் *சியாசுடிமா*  சொந்தமாக்கிக் கொண்டுள்ளது.  

## எம்டிஎஸ் இந்தியா அலுவலகங்கள்
தற்போது, எம்டிஎஸ் இந்தியா மொத்தமுள்ள 22 தொலைத்தொடர்பு வட்டங்களில் 17இல் செயலாக்கத்தில் உள்ளது. 

* ஆந்திரப் பிரதேசம்
* அசாம்
* பீகார் - சார்க்கண்ட்
* தில்லி
* குசராத்
* அரியானா
* கான்பூர்
* கர்நாடகம்
* கேரளம்
* கொல்கத்தா
* மத்தியப் பிரதேசம் - சத்தீசுகர்
* மகாராட்டிரம் - கோவா
* மும்பை
* இராசத்தான்
* தமிழ்நாடு
* உத்தரப் பிரதேசம் கிழக்கு
* உத்தரப் பிரதேசம் மேற்கு - உத்தராகண்டம்	
* மேற்கு வங்காளம் - சிக்கிம்
## சான்றுகோள்கள்

## வெளி இணைப்புகள்
* 

பகுப்பு:இந்திய தொலைதொடர்பு நிறுவனங்கள்
கிழக்கு (வார இதழ்)

**கிழக்கு** (Kizhakku weekly) என்பது இலங்கையின் கொழும்பிலிருந்து வெளிவருகின்ற தேசிய வார இதழாகும். இந்த இதழானது *இனநல்லுறவிற்கும் நீதிக்குமான மக்கள் குரல்* (The peoples voice for racial harmony and justice)  என்பதை முதன்மை வாக்கியமாகக் கொண்டு வெளிவருகின்றது. இந்த வார இதழின் பிரதம ஆசிரியராக ரா. ப. அரூஸ் கடமையாற்றுகிறார். இந்த இதழில் வெளியாகும் எந்த விளம்பரங்களிலும் பெண்களைப் போகப் பொருளாகப் பயன்படுத்துவதில்லை எனும் உறுதிப்பாட்டுடன் நிருவாகம் செயற்பட்டு வருவதோடு பிற ஊடகங்களில் வெளியாகும் இன நல்லிணக்கத்தைக் கெடுக்கும் வகையிலான ஆக்கங்கள் மற்றும் கலாசாரச் சீர்கேட்டுக்கு வழிவகுக்கும் ஆபாசமான புகைப்படங்கள், காட்சிகள் ஆகியன பற்றியும் *கிழக்கு* இதழானது கடுமையான விமர்சனங்களையும் எதிர்ப்புகளையும் முன் வைத்து வருகின்றது. இதனால் இந்த இதழுக்கு பல்வேறு அச்சுறுத்தல்களும் இருந்து வருகிறது.

இவ்விதழானது கிண்ணியன் இன்டர்நெஷனல் பிரைவேட் லிமிட்டட் இன் ஊடகப் பிரிவான கே.ஐ மீடியா குரூப் இனால் மேலாண்மை செய்யப்படுகின்றது.

## வெளி இணைப்புகள்
* கிழக்கு வார இதழ் ஆசிரியருடனான நேர்காணல் - வசந்தம் தொலைக்காட்சி காணொலி
* கிழக்கு வார இதழ் ஆசிரியருடனான நேர்காணல்
* கிழக்கு வார இதழின் விற்பனைப் பிரதிநிதிக்கு அச்சுறுத்தல்
* கிழக்கு வார இதழின் விற்பனைப் பிரதிநிதிக்கு அச்சுறுத்தல்

பகுப்பு:இலங்கை இதழ்கள்
கிரீன்பீஸ்

**கிரீன்பீஸ்** (ஆங்கிலம்:Greenpeace) இது சர்வதேச அரசு சார்பற்ற தன்னார்வ சுற்றுச்சூழல் பாதுகாப்பு சமூக சேவை அமைப்பாகும். உலகளவிலுள்ள இவ்வமைப்பினை ஒருங்கிணைத்து இதன் தலைமையகம் ஆம்ஸ்டர்டமில் செயல்படுகின்றது.

## மேற்கோள்கள்

பகுப்பு:தொண்டு நிறுவனங்கள்
பகுப்பு:சமூக சேவை அமைப்புகள்
கப்பல் உடைப்பு

**கப்பல் உடைப்பு** (ஆங்கிலம்:Ship breaking) என்பது கப்பல்கள்  பழையதாகியும்,  செயலிழந்தும், விபத்துக்கள்  ஏற்பட்டும்  உள்ள சூழலில் உடைப்புப் பணிக்காகத்  தயாராகின்றன. பல ஆயிரம் டன் எடையுள்ள கப்பலை பாகம் பாகமாக பிரித்து பயன்பாட்டிற்குரிய பொருட்களை நேரடியாகவும், உடைப்பதன் மூலம் கிடைக்கும் பொருட்களை மறுசுழற்சி மூலமும் பயன்படுத்தப்படுகிறது.
## மேற்கோள்கள்

## வெளி இணைப்புகள்
* கப்பல் உடைக்கும் தொழில் 
* கப்பல் உடைப்பு 

பகுப்பு:தொழில்கள்
நாவாய்

வாய்நீரில் கிடக்கும் நாக்கு போல் நுனி குறுகி நீரில் ஓடும் கலத்தை **நாவாய்** என்றனர். இந்த நாவாய் வங்கம், கலம் என்னும் சொற்களாலும் குறிப்பிடப்பட்டுள்ளன. நாவாயின் தோற்றம் பற்றியும், அவை இருந்த துறைமுகங்கள் பற்றியும் சங்கப்பாடல்களில் குறிப்புகள் உள்ளன. இவற்றைத் தொகுத்து நோக்கும்போது தமிழக நாவாய் பற்றிய வரலாற்றைத் தெரிந்துகொள்ள முடிகிறது.

*நாவாய் என்பது கடலில் ஓடும் மரக்கலக் கப்பல்.  
## துறைமுகத்தில்
*நாவாயில் வந்த வெள்ளைக் குதிரைகளும், வடதிசையிலிருந்து வந்த வளப்பொருள்களும் நீர்ப்பெயற்று என்னும் துறைமுகத்தில் இறக்குமதி செய்யப்பட்டன.
*சாலியூர் துறைமுகத்தில் நாவாய்கள் ஆடிக்கொண்டே நின்றன. 
*புகார் துறைமுகத்தில், யானை கட்டியிருக்கும் வெளிறு என்னும் கூடம் போல,  அலைமோதும் கடலில் கூம்பில் கொடி பறக்கும் நாவாய்கள் பல நெருக்கமாக நின்றுகொண்டிருந்தன. 
*கரிகாலனின் முன்னோர் காற்றைக் கட்டுப்படுத்தி நாவாய் என்னும் பாய்மரக் கப்பலை ஓட்டி வாணிகம் செய்துவந்தனர்.
## தோற்றம்
*நாவாயில் உள்ள கூம்பில் இதை என்னும் பாய்களைக் கயிற்றால் பிணித்துக் கட்டியிருப்பார்கள். புயலில் இதைக்கயிறு அறுந்துபோவது உண்டு. 
*அவற்றில் நாட்டுக்கொடிகள் பறந்தன.
*கட்டுக்குள் நில்லாது நாவாய்கள் அசைவது உண்டு.

## பன்னாட்டு நாவாய்
*பன்னாட்டு நாவாய்கள் தமிழகத் துறைமுகங்களில் உலவின.
*வானவன் என்னும் சேரமன்னன் கடலில் நாவாய் ஓட்டும்போது பிற நாவாய்கள் செல்லக்கூடாது. (இது முசிறித் துறைமுக்க் கட்டுப்பாடு) 
## அடிக்குறிப்பு

பகுப்பு:நீரூர்திகள்
பகுப்பு:தமிழர் வாணிகம்
டி. வி. சுப்பு

**டி. வி. சுப்பு** (பிறப்பு: ஏப்ரல் 2, 1979) என்பவர் ஒரு தமிழக எழுத்தாளர். தமிழ் நாளிதழ் ஒன்றில் பணியாற்றி வருகிறார். இவர் “சாதனை படைத்த கிரிக்கெட் வீரர்கள்”, “சாதனை நாயகன் சச்சின்”, “அறிவோம் ஆன்மிகம்” போன்ற நூல்களை எழுதியிருக்கிறார். இவர் எழுதிய *“சாதனை படைத்த நட்சத்திர வீரர்கள்”* எனும் நூல் தமிழ்நாடு அரசின் தமிழ் வளர்ச்சித் துறையின் 2006 ஆம் ஆண்டிற்கான சிறந்த நூல்களில் விளையாட்டு எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1979 பிறப்புகள்
கவிஞன் (காலாண்டுக் கவிதையிதழ்)

**கவிஞன்** கிழக்கிலங்கை மட்டக்களப்பிலிருந்து கவிதைக்காக வெளிவரும் ஒரு தமிழ்ச் சிற்றிதழ் ஆகும்.  இது 2010 இல் இருந்து 2011 வரை மாதாந்தம் வெளிவந்தது, அதன் பின்பு காலாண்டிதழாக வெளிவந்து கொண்டிருக்கிறது.  இதன் பிரதம ஆசிரியர் சதாசிவம் மதன் ஆவார்.

## வெளி இணைப்புகள்
* www.kavignan.com

பகுப்பு:கவிதைத் தமிழ் இதழ்கள்
பகுப்பு:ஈழத்து சஞ்சிகைகள்
எர்ரனா

**எர்ரனா**  () அல்லது **எர்ரப்பிரகதா,** ரெட்டி அரசை நிறுவிய பிரளய வேம ரெட்டியின் அரசவைக் கவி. தெலுங்கு மொழியில்  மகாபாரதத்தை எழுதியோருள் மூன்றாமவர். நன்னயா மற்றும் திக்கனா ஆகியோர் கால வரிசையில் முதலில் மகாபாரதம் பாடியோர். முதலிருவர் முழு பாரதமும் பாடவில்லை. எர்ரனாவே முழுதையும் பாடிய சிறப்புடையவர். பாரதக்கதை மட்டுமின்றி ஹரிவம்சம் மற்றும் இராமாயணத்தையும் இவர் தெலுங்கில் மொழிபெயர்த்துள்ளார்.

## மேற்கோள்கள்

பகுப்பு:தெலுங்கு கவிஞர்கள்
வங்கம் (நீரூர்தி)

**வங்கம்** என்னும் சொல் பாய்மரக் கப்பலை உணர்த்தும் சொற்களில் ஒன்று. நாவாய், கலம் என்னும் சொற்களும் பாய்மரக் கப்பலை உணர்த்தும். 
*வங்கம் கடல்நீரைப் பிளந்துகொண்டு செல்லும்.
*வெள்ளைத் துணியாலான இதை என்னும் பாய் அதில் கட்டப்பட்டிருக்கும்.  
*மருங்கூர்ப் பட்டினம் துறைமுகத்தில் நின்றுகொண்டிருந்த வங்கத்தின் கூம்பில் கடற்காக்கைகள் அமர்ந்து தன் இரையை உண்டதாம். 
*அரிய பொருள்களை வங்கத்தில் கொண்டுவந்தார்களாம்.
*சுழலும் புயலான் வங்கம் சிதைவது உண்டு. அப்போது அதன் கூம்பு முறியும். அதில் கட்டிய கயிறு அறுபடும். இதை என்னும் பாய் கிழிந்து சிதையும். அதனை ஓட்டும் **‘மீயான்’** நடுங்குவான். மீயானை **மீகாமன்** என்பர்.   
*சாவக நாட்டுக்கும் தமிழ்நாட்டுக்கும் இடையே வங்கப் போக்குவரத்து இருந்தது. 
*வங்கம் இரவில் செலுத்தப்படும்.  அப்போதுதான் திசை அறிய உதவும் வானத்து மீன்கள் தெரியும். 
## ஆற்றில் வங்கம்
*கங்கையாற்றில் உலவவும், கங்கையைக் கடக்கவும் வங்கம் பயன்படுத்தப்பட்டது. 
*தமிழகத்தில் நல்லூர் என்னும் ஊரின் ஆற்றுத் துறையில் வங்கம் கயிற்றால் பிணித்து நிறுத்தப்பட்டிருந்தது. 

## வங்க வண்டி
*வளைந்த சக்கரக் கால்களை உடையது வங்கவண்டி. இது மூடாக்குப் போட்ட கூட்டுவண்டி. 
*புதுவெள்ளம் வந்ததும்  வைகையாற்றில் புனலாடச் சென்றவர்கள் அவசரத்தில் தேரில் பூட்டவேண்டிய குதிரைகளை வங்கத்திலும், வங்கத்தில் பூட்டவேண்டிய பாண்டில் எருதுகளைத் தேரிலும் தலைகால் தெரியாமல் பூட்டினார்களாம். 

## அடிக்குறிப்பு

பகுப்பு:நீரூர்திகள்
தனுஷ் ஏவுகணை

**தனுஷ் ஏவுகணை** இந்திய கடற்படைக்காக உருவாக்கப்பட்ட ஏவுகணையாகும். இது பிரித்வி ஏவுகணையில் இருந்து தயாரிக்கப்பட்டது. இது 500 கிலோ எடை கொண்ட அணு ஆயுதம் மற்றும் யுத்த தளவாடங்ளை தாங்கி கொண்டு 350 கி.மீ தொலைவில் உள்ள இலக்கை தாக்கி அழிக்கக்கூடியது. இது கப்பல் மற்றும் தரையில் உள்ள இலக்கை தாக்கி அழிக்கும் தன்மை கொண்டது. இந்த ஏவுகணை அக்டோபர் 5, 2012 அன்று ஒரிசா மாநிலத்தையொட்டிய கடற்பரப்பில் கடற்படை கப்பலில் இருந்து வெற்றிகரமாக சோதிக்கப்பட்டது.  
## மேற்கோள்கள்

பகுப்பு:இந்திய ஏவுகணைகள்
எட்டப் பார்வை

**எட்டப் பார்வை** (Hyperopia) என்றும் **தூரப் பார்வை**  (*longsightedness* அல்லது *hypermetropia*) என்றும் அறியப்படும் கண்ணின் குறைபாடு  விழிக்கோளமோ விழி வில்லையோ செம்மையாக இல்லாமையால் உருவாகிறது. இக்குறைபாட்டினால் அண்மையிலுள்ள பொருட்களைக் காண்பதில் சிரமம் ஏற்படுகிறது. விழியின் அண்மைப் பார்வைக்கான குவிமையத்தன்மை ஆற்றல் குறைகிறது. சில தீவிரமான குறைபாடுகளில் எந்த தொலைவிலுள்ள பொருளையுமே குவியப்படுத்த இயலாது போகலாம்.  ஓர் பொருள் கண்ணின் அருகே வரும்போது நலமான கண்ணின் வில்லையானது தனது வலுவை கூட்டிக்கொண்டு பொருளின் படிமத்தை விழித்திரையில்  படியச் செய்யும். ஆனால் கருவிழி மற்றும் கண்வில்லையின் வலு குறைந்து இவ்வாறு ஏற்ற இயலாவிடில் எட்டப் பார்வை குறைபாடு ஏற்படுகிறது.  இதனால் பொருளின் படிமம் விழித்திரைக்குப் பின்னால் உள்ளதொரு புள்ளியில் குவியப்பட்டு தெளிவின்றித் தெரியும்.  

இது முதிய அகவையில் தோன்றும் இதனைப் போன்றே அண்மைப் பொருட்களைக் காணும் தெளிவைக் குறைக்கும் மூப்புப்பார்வையிலிருந்து  வேறுபட்டது

இக்குறைபாடு மரபுவழியாக மிகச்சிறிய கண் அல்லது தட்டையான கருவிழியிருப்போருக்கு ஏற்படுகிறது.  இதனை குழி வில்லை கொண்ட மூக்குக் கண்ணாடிகள் மூலமோ தொடுவில்லைகள் மூலமோ சரியாக்கலாம்.
## இதனையும் பார்க்க
* கிட்டப்பார்வை
* மூப்புப்பார்வை

## வெளி இணைப்புகள்
*Vision  - Learn how Hyperopia happens by pupilEyes
*Scottish Sensory Centre  - Medical Info on Hypermetropia
*LASIK - Medical Info on refractive disorders by eMedicine
*Farsightedness  by EyeTopics

## சான்றுகோள்கள்


பகுப்பு:கண் குறைபாடுகள்
அகமதியா

**அகமதியா** *(Ahmadiyya)* என்பது 19 ஆம் நூற்றாண்டின் இறுதிப்பகுதியில் பிரித்தானிய இந்தியாவில் தோற்றம் பெற்ற ஓர் இசுலாமிய சீர்திருத்த இயக்கம் ஆகும். பஞ்சாப் மாகாணத்தில் வாழ்ந்த மிர்சா குலாம் அகமது (1835-1908) இந்த இயக்கத்தின் முன்னோடி ஆவார். முகம்மது நபிக்குப் பிறகு வந்த இறைத்தூதராகத் தன்னை இவர் அறிவித்தார். மிர்சாவை இறைத்தூதர் என நம்புவதன் மூலம் முகம்மது நபியே இறுதி இறைத்தூதர் என்ற பெரும்பான்மை முஸ்லிம்களின் நம்பிக்கையிலிருந்து அகமதியர்கள் மாறுபடுகின்றனர். இதனால் பல இஸ்லாமிய நாடுகளில் அகமதியர்கள் முஸ்லிம்களாக ஏற்று கொள்ளப்படுவதில்லை. இந்தியா அரசு இவர்கள் முஸ்லிம்களாகவே கருதிகிறது. அகமதியா இயக்கம் 200 நாடுகளில் பரவியிருக்கிறது. உலகில் உள்ள 106 கோடி முஸ்லிம்களில் அகமதியர்கள் எண்ணிக்கை 1.25% ஆக உள்ளனர்.

## பாகிஸ்தான்
உலகில் அதிக அளவிலான அகம்மதியர்கள் வாழும் நாடு பாகிஸ்தான். ஏறத்தாழ இரண்டு முதல் ஐந்து மில்லியன் அகம்மதியர்கள் வாழ்கின்ற போதிலும் அந்நாடு அவர்களை இசுலாமியர் என ஏற்றுக்கொள்வதில்லை. அவர்களின் பள்ளிவாசல்களை மசூதிகள் என ஏற்றுக் கொள்வதில்லை. அகம்மதியர்களை இசுலாமியர் அல்லாதோர் எனக் குறிக்க அந்நாட்டு அரசியலமைப்புச் சட்டத்தில் திருத்தம் செய்யப்பட்டது.  நோபெல் பரிசு பெற்ற இயற்பியலாளர் அப்துஸ் சலாம் அகமதியர் என்பதால் அவரது கல்லறையில் இருந்து முஸ்லீம் என்ற வார்த்தை நீக்கப்பட்டது. 
பாக்கித்தானில் உள்ள அகமதியர்கள் நன்கு படித்தவர்கள். சட்டம், பொறியியல், மருத்துவம், கட்டிடக்கலை என்று எல்லா துறைகளிலும் வல்லவர்களாக உள்ளனர். பாக்கித்தானின் பொருளாதாரத்துக்கு இவர்களின் பங்கு குறிப்பிடத்தக்கதாக உள்ளது. ஒட்டுமொத்த பாகிஸ்தானில் எழுத்தறிவு பெற்றவர்கள் 30% அதேசமயம் அகமதியர்கள் 100% எழுத்தறிவு கொண்டவர்களாக உள்ளனர்.
28.05.2010 அன்று லாகூரில் உள்ள அகம்மதியர்களின் தொழுகையிடத்தில் ஆயுததாரிகள் நடத்திய தாக்குதலில் 95 பேர் மரணமடைந்தனர்; நூற்றுக்கும் மேற்பட்டோர் காயமுற்றனர்.

## பங்களாதேசம்
வங்காள தேசத்திலும் அகமதியர்கள் முஸ்லீம்களாக கருதப்படுவதில்லை. அகமதியா இயக்கத்தினரின் ஊடக வெளியீடுகள் அனைத்தும் தடை செய்யப்பட்டுள்ளன. அகமதியர்கள் இறைமறுப்பாளர்களாகவே கருதப்படுகின்றனர்.

## இந்தியா
இந்தியாவில் அகமதிய இயக்கத்தினர் இந்தியச் சட்டத்தின் அடிப்படையில் முஸ்லீம்களாகவே கருதப்படுகின்றனர். கேரள உயர்நீதிமன்றத் தீர்ப்பு ஒன்றும் அகமதியரை முஸ்லீம் என உறுதி செய்துள்ளது.  அகமதியர்களின் வழிபாட்டு உரிமைக்கு எந்தவிதத் தடையும் இந்தியாவில் இல்லை.

ஆசாத், ஜம்மு காஸ்மீர் கவுன்சில் இவர்களை முஸ்லிம்கள் என ஏற்க முடியாது என அறிவித்துள்ளது.

## மேற்கோள்கள்

## வெளி இணைப்புகள்
*  ஸ்ரீநகர் அஹ்மதியா மாநாட்டை இஸ்லாமிய மதகுருமார்கள் எதிர்ப்பது ஏன்?
* அகமதியாக்களின் வரலாற்றுத் துயரம்

பகுப்பு:இசுலாமிய அமைப்புகள்
பகுப்பு:இந்தியாவில் இசுலாம்
ராவலா மண்டீ

**ராவலா மண்டீ** ராஜஸ்தானில் உள்ள ஸ்ரீ கங்காநகர் மாவட்டத்தின் ஒரு சிறிய நகரம். ராவலா மண்டீ தார் பாலைவனத்தில் உள்ள நகரம். இது அனூப்கர் கால்வாயை ஒட்டி அமைந்துள்ளது.
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
ஈ. கிருஷ்ண ஐயர்

**ஈ. கிருஷ்ண ஐயர்** (ஆகத்து 9, 1897 - சனவரி 1968) இந்திய வழக்கறிஞரும், விடுதலைப் போராட்ட வீரரும் ஆவார். பரதநாட்டிய வரலாற்றிலே ஒர் இக்கட்டான காலகட்டத்தில் வாழ்ந்து அக் கலைக்கு பெரும் தொண்டாற்றியவர். சட்ட பூர்வமாக ஒழிக்கப்படும் நிலையிலிருந்த *சதிர்* ஆட்டத்திற்குப் *பரதநாட்டியம்* எனப் பெயர் சூட்டி  அது மேலும் வளரச் செயற்பட்டார்.

## வாழ்க்கைக் குறிப்பு
தமிழ்ப் பிராமணக் குடும்பத்தில் சென்னை மாகாணம் கல்லிடைக்குறிச்சியில் பிறந்தவர். இவரது பெற்றோருக்கு 14 பிள்ளைகளில் இவர் 8வது பிள்ளை. ஆரம்பக் கல்வியை அம்பாசமுத்திரம் உயர்நிலைப் பள்ளியில் பயின்று, பின்னர் சென்னை கிருத்துவக் கல்லூரியில் படித்துப் பட்டம் பெற்றார். சென்னை டாக்டர் அம்பேத்கர் அரசு சட்டக் கல்லூரியில் சட்டம் பயின்று சென்னை உயர்நீதிமன்ற வழக்கறிஞராக 1943 வரை பணியாற்றினார்.

1930களில் இந்தியத் தேசியக் காங்கிரசில் இணைந்து விடுதலைப் போராட்டங்களில் பங்குபற்றினார். சுப்பிரமணிய பாரதியாரின் பாடல்களைப் பிரபலப் படுத்தினார்.

## மேற்கோள்கள்

பகுப்பு:பரதநாட்டியக் கலைஞர்கள்
பகுப்பு:1968 இறப்புகள்
பகுப்பு:1897 பிறப்புகள்
பகுப்பு:தமிழ் வழக்கறிஞர்கள்
பகுப்பு:இந்திய வழக்கறிஞர்கள்
பகுப்பு:திருநெல்வேலி மாவட்ட மக்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:தமிழ்நாட்டு நடனக்கலைஞர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
தோ. ஜம்புகுமாரன்

**தோ. ஜம்புகுமாரன்** (பிறப்பு: மே 19, 1934) என்பவர் ஒரு தமிழக எழுத்தாளர். சென்னையில் வசித்து வரும் இவர் தமிழில் முதுகலைப் பட்டமும், கல்வியியலில் இளங்கலைப் பட்டமும், புலவர் பட்டமும் பெற்று, தலைமைத் தமிழாசிரியராகவும், உதவித் தலைமையாசிரியராகவும் பணியாற்றியவர். இவர் எழுதிய *"பார்சுவநாத காவியம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் மரபுக்கவிதை எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1934 பிறப்புகள்
பகுப்பு:சென்னை மக்கள்
வங்கம்

* வங்கம் (நீரூர்தி).
* மேற்கு வங்கம்.
* கிழக்கு வங்கம்.
சே. மாணிக்கம்

**சே. மாணிக்கம்** (பிறப்பு: சூலை 2, 1946) என்பவர் ஒரு தமிழக எழுத்தாளர். சிவகங்கை மாவட்டம் திருப்பத்தூர் எனும் ஊரில் வசித்து வரும் இவர் தமிழில் முதுகலைப் பட்டமும், கல்வியியலில் இளங்கலைப் பட்டமும், புலவர் பட்டமும் பெற்று தமிழாசிரியராகப் பணியாற்றி ஓய்வு பெற்றவர். 10 நூல்களையும், 3 கவிதைத் தொகுப்புகளையும் வெளியிட்டுள்ளார். 2002 ஆம் ஆண்டில் தமிழ்நாடு அரசின் சமூகநலத் துறை சார்பில் உடல் ஊனமுற்றோருக்கான சிறந்த பணியாளர் விருது பெற்றிருக்கிறார். இவர் எழுதிய *"பழைய கதைகளில் புதிய பார்வை"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் சிறுவர் இலக்கியம் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1946 பிறப்புகள்
பகுப்பு:சிவகங்கை மாவட்ட மக்கள்
கலைமாணி (சீன அறிவிப்பாளர்)

**கலைமாணி** என்பவர் சீனா, பீஜிங்கில் ஒலிப்பரப்பாகும் சீனத் தமிழ் வானொலியின் தமிழ் அறிவிப்பாளராகப் பணி புரிபவர் ஆவார். இவர் ஒரு சீனராவார். இருப்பினும் சீனத் தமிழ் வானொலியில் பணியாற்றுவதற்கென்றே தமிழ் மொழியைக் கற்ற இவர், தனது பெயரையும் தமிழ்ப் பெயராக "கலைமாணி" என சூட்டிக்கொண்டு பணியாற்றி வருகிறார். தமிழ் மொழியை இயல்பாக பேசவும் கூடியவர்.

## சிறப்பு
இவரது தமிழ் ஒலிப்பு, தாய்மொழி தமிழரின் ஒலிப்பில் இருந்து சற்று வேறுபட்டதாக இருந்தபோதிலும், தமிழ் மொழியில் பிறமொழி கலப்பின்றி பேசுவது ஒரு தனிச்சிறப்பாகும்.

## சான்றுகள்


பகுப்பு:சீனத் தமிழியல்
பகுப்பு:சீன வானொலித் துறையினர்
சௌரி சௌரா

**சௌரி சௌரா** (*Chauri Chaura*) என்பது இந்தியாவில் உள்ள உத்தரப் பிரதேச மாநிலத்தின் கோரக்பூர் அருகில் உள்ள ஒரு நகரம். 1922 பிப்ரவரியில் மகாத்மா காந்தி முன்னின்று நடத்திய ஒத்துழையாமை இயக்கத்தில் வன்முறை பரவியது. இதனால் அதிர்ச்சி அடைந்த காந்தி, இயக்கம் வன்முறைப் பாதையில் செல்வதை விரும்பாமல் அதனை நிறுத்திக் கொள்வதாக அறிவித்தார். வன்முறை ஓயும் வரை மூன்று வாரங்கள் உண்ணாநிலைப் போராட்டமொன்றை நடத்தினார். சௌரி சௌரா போராட்டத்தில் பொதுமக்கள் மூன்று பேர் கொல்லப்பட்டதால் ஏற்பட்ட வன்முறையில் சிலர் காவல் நிலையத்தை எரித்து 22 காவல்துறையினர் கொல்லப்பட்ட நிகழ்வினால் இந்நகரம் மிகவும் அறியப்படுகிறது. . அதன் காரணமாக 228 பேர் கைது செய்யப்பட்டனர். 6பேர் போலீஸ் காவலில் இறந்தனர். 172 பேருக்குத் தூக்குத் தண்டனை விதிக்கப்பட்டது. காந்திஜி வழக்கம் போல் இது பற்றி ஆங்கிலேயருக்கு எதிராக எந்த வித எதிர்ப்பும் தெரிவிக்கவில்லை. மூன்று பேர் கொல்லப்பட்டால் அது வன்முறை. ஆனால் 172 பேருக்குத் தூக்குத்தண்டணை விதிக்கப்பட்டால் அதை ஏற்றுக்கொள்ள வேண்டும். ஆனால் மானவேந்திரனாத் ராய் (நரேன் பட்டாச்சார்யா) என்ற கம்யூனிஸ்ட் தலைவர் ஒரு பெரும் வேலை நிறுத்தப் போராட்டத்தை அறிவித்தார். பின்னர் அலகாபாத் உயர் நீதி மன்றம் 19 பேருக்குத் தூக்குத் தண்டனை விதித்தது. 110 பேருக்கு ஆயுள் தண்டனையும் மற்றவர்களுக்குக் கடுங்காவல் தண்டனையும் விதித்தது.

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பழையன் மாறன்

**பழையன் மாறன்** சங்ககாலப் பாண்டிய மன்னர்களில் ஒருவன். இவன் கூடல் எனப்பட்ட மதுரையில் இருந்துகொண்டு பாண்டிய நாட்டை ஆண்டவன். இவன் காலத்தில் சோழ மன்னன் கிள்ளிவளவன் இந்த மாறனின் தலைநகர் கூடலை தாக்கினான். கூடல் கிள்ளிவளவனுக்கு வேற்றுப்புலம். ஏதில் மன்னரின் பகைமன்னரின் ஊர். என்றாலும் சோழன் வென்றான். மாறனின் குதிரைகளையும், யானைகளையும் கைப்பற்றிக்கொண்டான். இதனை அறிந்த சேர மன்னன் கோதை மார்பன் மகிழ்ந்தான்.
## அடிக்குறிப்பு

பகுப்பு:சங்ககாலப் பாண்டியர்‎
கோதை மார்பன்

**கோதை மார்பன்** சங்ககாலச் சேர மன்னர்களில் ஒருவன். கிள்ளிவளவன் என்னும் சோழ அரசன், பழையன் மாறன் என்னும் பாண்டியனை வென்று அவனது படையிலிருந்த குதிரைகளையும், யானைகளையும் கைப்பற்றிக்கொண்டபோது, இந்தச் சேரன் மகிழ்ச்சியில் திளைத்தான். 
## அடிக்குறிப்பு

பகுப்பு:சங்ககாலச் சேரர்
விலாசம் (சிற்றிலக்கியம்)

**விலாசம்** என்பது தமிழ் சிற்றிலக்கிய வகைகளுள் ஒன்றாகும். விலாச இலக்கிய வகைகளில் அதிகம் வசனங்கள் மற்றும் பாடல்களும் கொண்டவை இருப்பதால் விலாச நாடகம் என்றும் இதனை அழைக்கின்றனர். 

## சொல்லிலக்கணம்
"விலாசம்' என்பதற்கு "விரிவாக உரைப்பது' என்பது பொருளாகும். இச்சொல்லுக்கு விளையாட்டு, குறியீடு, அழகு எனப் பொருள் தருகிறது கழகத் தமிழ் அகராதி.

## வரையரை

சக்திபெருமாள் எழுதிய தமிழ் நாடக வரலாறு நூலில் இது பின்வருமாறு வரையறுக்கப்பட்டுள்ளது:

வீரமாமுனிவர் தன்னுடைய சதுரகராதி நூலில் "அகவல், வெண்பா, தரவு, கொச்சகம், கலித்துறை, கழிநெடில் விருத்தம், கலிவிருத்தம் ஆகிய செய்யுள்களை இடையிடைக் கூறிச் சிந்து முதலிய நாடகத் தமிழால் பாடுவது பவனி விலாசம்'' என்று கூறியுள்ளார்.

## சிற்றிலக்கியம்

விலாச இலக்கண வகையானது சிற்றிலக்கியங்களுள் ஒன்றாகும். ஆனால் தமிழின் 96 வகையான மரபுசார் சிற்றிலக்கியத் தொகைகள் பலவற்றில் இது இடம் பெறவில்லை. சதுரகராதி, பொருட்டொகை நிகண்டு ஆகிய பிரபந்தத் தொகைகள் மட்டுமே இதனைக் குறிப்பிடுகின்றன. கோவை, தூது போன்ற சிற்றிலக்கியங்களின் தாக்கம் அதிகமாக விலாச நாடக நூல்களில் காணக்கிடைக்கிறது. 

## விலாச இலக்கிய வகைகள்

நாடகங்களின் அமைப்பில் பெரும்பாலான விலாசங்கள் கிடைக்கப்பெற்றாலும், கலி வெண்பாவால் மட்டுமே அமைந்த விலாசங்களும் கிடைத்துள்ளன. இதனால் நாடக இலக்கிய வகையில் மட்டுமே விலாசங்களை ஒதுக்கிவைக்க இயலாது. பல்வேறு வகையான யாப்புகளில் எழுதப்பட்ட விலாசங்களும், சிலேடை, மடக்கு, திரிபு போன்ற அமைப்புடைய விலாசங்களும் கிடைத்துள்ளன.

பல விலாச நாடகங்கள் மேனாட்டு நாடக முறைகளைப் பின்பற்றி அங்கம், களம் போன்ற அமைப்புகளுடன் அமைந்துள்ளன. சில விலாசங்கள் பல்வேறு வகையான இசைப் பாடல்களையும், விருத்தங்களையும், இடையிடையே வசனங்களையும் பெற்று அமைந்துளன. தெருக்கூத்தைப் போன்றே அமைந்துள்ள நாடக விலாசங்களும் உண்டு.

## விலாச இலக்கிய காலம்

1950 இல் பதிப்பிக்கப்பட்ட சங்கர விலாசத்தின் நூலின் பதிப்புரையில், அது 350 ஆண்டுகளுக்கு முன்னர் எழுதப்பட்டதாகக் குறிப்பிடப்பட்டுள்ளதிலிருந்து பதினாறாம் நூற்றாண்டில் விலாசங்கள் எழுதப்பட்டன என்பது புலனாகிறது. இப்போது கிடைக்கும் விலாசங்களில் மிகப்பெரும்பாலானவை 17-19 நூற்றாண்டுகளில் எழுதப்பட்டன.

விலாசம் இலக்கியங்கள் - முனைவர் ச.வனிதா தொகுத்திருக்கும் நூல்.

## விலாச நூல்கள்
* அண்டகோள விலாசம்
* அரிச்சந்திர விலாசம்
* ஆறாதார விலாசம்
* இராம விலாசம்
* கற்பனை விலாசம்
* சந்திர விலாசம்
* சமுத்திர விலாசம்
* சமூக வியாசம்
* திருஞானசம்பந்தர் பூம்பாவை விலாசம்
* திருமுக விலாசம்
* பாவராததாள சிங்காராதி அபிநய தர்ப்பண விலாசம் (18ம் நூற்றாண்டு)
* பூகோள விலாசம்
* பூதர விலாசம்
* பூம்பாவையார் விலாசம்
* மகாபாரத சூடாமணி என்னும் பாவராக தாள சிங்கராதி அபிநய தர்ப்பண விலாசம்
* மகாபாரத விலாசம்
* மாணிக்கவாசக சுவாமிகள் விலாசம்
* மார்க்கண்டேய விலாசம்
* மோகனாங்கி விலாசம்
* இலட்சுமி விலாசம்
* டம்பாச்சாரி விலாசம் (1872)
* பஞ்சலட்சணத் திருமுகவிலாசம்
* பிரதாப சந்திர விலாசம் (1877)

## மேற்கோள்கள்

*தமிழ் இணையக் கல்விக் கழகப் பாடம்
*
*[எங்கே விலாசம், இடைமருதூர் கி.மஞ்சுளா, தமிழ்மணி ([தினமணி])]

பகுப்பு:தமிழ் நாடகம்
பகுப்பு:சிற்றிலக்கிய வகைகள்
நந்திவர்மன் ஜீவன்

**நந்திவர்மன் ஜீவன்** என்பவர் ஒரு தமிழக எழுத்தாளர். மதுரை அனுப்பானடியில் பிறந்த இவர் வழக்குரைஞர் பட்டம் பெற்றவர். வழக்குரைஞர், நாடகநடிகர், நாடக ஆசிரியர், நாடகத் தயாரிப்பாளர், நாடக இயக்குநர், திரைப்பட இயக்குநர் என பல சிறப்புகளைப் பெற்ற இவர் குடியரசுத் தலைவர் விருது பெற்ற மோகமுள் மற்றும் பாரதி திரைப்படங்களிலும், முகம் திரைப்படத்திலும் உதவி இயக்குநராகப் பணியாற்றியிருப்பதுடன் முக்கிய வேடங்களிலும் நடித்திருக்கிறார். இவர் எழுதிய *"மாவீரன் சுந்தரலிங்கத் தேவேந்திரர்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் நாடகம் (உரைநடை, கவிதை ) எனும் வகைப்பாட்டில் பரிசு பெற்றிருக்கிறது.

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:மதுரை மாவட்ட மக்கள்
பகுப்பு:வழக்கறிஞர்கள்
வாதவூரன் (நாடகம்)

**வாதவூரன்** என்பது 2012 இல் மேடையேற்றப்பட்ட ஒரு தமிழ்ப் பக்தி இசை நாடகம் ஆகும்.  இது மாணிக்கவாசகர் கதையை அடிப்படையாகக் கொண்டது.  இதனை சிரத்தா குழுவினர் அரங்கேற்றினர்.

## மேற்கோள்கள்


## வெளி இணைப்புகள்
* வாதவூரன்

பகுப்பு:2012 இல் அரங்கேற்றப்பட்ட தமிழ் மேடை நாடகங்கள்
முகமது அடில் ஷா

இந்தியாவை சுல்தான் மரபினைச் சேர்ந்தவர்கள் பலர் ஆண்டு உள்ளனர். சிந்த் சுல்தான்கள், டெல்லி சுல்தான்கள், மாபர் சுல்தான்கள், பீஜப்பூர் சுல்தான்கள் ஆகியோர் குறிப்பிடத்தக்க சுல்தான் மரபினர் ஆவர். பீஜப்பூர் சுல்தான் **முகமது அடில் ஷா** (*Mohammed Adil Shah*) இந்திய வரலாற்றிலும் தமிழக வரலாற்றிலும் குறிப்பிடத்தக்க ஒரு நபர் ஆவார். வடக்கே பீஜப்பூரைத் தலைநகராகக் கொண்டு இவர் ஆட்சி செய்தாலும் தென்னிந்தியாவில் இவர் தனது ஆளுகையைச் சில இடங்களில் நிறுவினார்.

## விஜய நகரின் வீழ்ச்சியும் அடில்ஷாவின் எழுச்சியும்
கி.பி 1646 ல் விஜயநகரப் பேரரசின் அரசன் ஸ்ரீரங்கன் ஒரு மாபெரும் தோல்வியைச் சந்தித்தான். அவனது இந்த தோல்வி தமிழகத்தில் இருந்த அனைத்து நாயக்க அரசுகளையும் ஆட்டம் காண வைத்தது. முக்கியமாக விஜய நகரப் பேரரசின் விசுவாசிகளான தஞ்சை நாயக்கர்கள் பாதுகாப்பற்ற நிலைக்கு வந்தனர்.

தஞ்சை நாயக்கர்களின் இந்த நிலையை அறிந்த அடில்ஷா அவர்களை தனக்குக் கப்பம் கட்டும்படி செய்தார். கி.பி 1649ல் பீஜப்பூர் படை செஞ்சியை போரிட்டு வென்றது.

## கோல் கும்பாஸ்

பிஜப்பூர் சுல்தானகத்தை ஆட்சி செய்த  முகமது அடில் ஷா அடக்கம் செய்யப்பட்டுள்ள இடம் கர்நாடகா மாநிலத்தில் பிஜப்பூர் மாவட்ட தலைநகர் பிஜப்பூர் நகரில் உள்ள கோல் கும்பாஸ் ஆகும்.இந்த அடக்கத்தலம் கி.பி.1656 இல் யாகூத் என்ற கட்டிடக்கலை நிபுணரால் கட்டப்பட்டது. இது தக்காண சுல்தானகம் கட்டிடக்கலை பாணியில் கட்டப்பட்டது.
## இதனையும் காண்க
* பிஜப்பூர் சுல்தானகம்
## மேற்கோள்கள்

பகுப்பு:இந்தியப் பேரரசர்கள்
பகுப்பு:இசுலாமியப் பேரரசர்கள்
பகுப்பு:அடில் ஷாஹி பேரரசு
பகுப்பு:1601 பிறப்புகள்
பகுப்பு:1656 இறப்புகள்
பகுப்பு:தக்காணச் சுல்தான்கள்
கதைகூறல்

**கதைகூறல்** என்பது, நிகழ்வுகளைச் சொற்கள், படங்கள், ஒலிகள் என்பவற்றின் மூலம் இன்னொருவருக்குச் வெளிப்படுத்துவது ஆகும். பெரும்பாலும் கதைகளைக் குறித்த நேரத் தேவைக்குப் பொருத்தமான உத்திகளுடனும்,  அலங்காரங்களுடனும் கூறுவது வழக்கம். பொழுதுபோக்குக்காகவும், கல்வி, பண்பாட்டுக் காப்பு, ஒழுக்க நெறிகளை உணர்த்துதல் போன்ற தேவைகளுக்காகவும் கதைகளைப் பரிமாறிக் கொள்வது எல்லாப் பண்பாடுகளிலும் காணப்படுகின்றது. கதைகள், கதைகூறல் ஆகியவற்றில் கதைக்கரு, கதைமாந்தர், விடய நோக்குநிலை என்பன முக்கிய கூறுகளாக அமைகின்றன.

## வரலாற்று நோக்கு
மிகப் பழைய கதைகூறல் முகபாவம், உடலசைவுகள், உணர்ச்சி வெளிப்பாடு ஆகியவற்றுடன் கூடிய வாய்மொழி வடிவமாக இருந்திருக்கக்கூடும். சமயச் சடங்குகளுக்குப் பயன்பட்டதுடன், குகை ஓவியங்கள், பல பழங்காலப் பண்பாடுகளில் ஒரு கதைகூறல் வடிவமாகவும் இருந்திருக்கலாம். கதை கூறுபவர் கதையை ஞாபகத்தில் வைத்திருப்பதற்கு உதவியாக ஆசுத்திரேலியப் பழங்குடியினர் குகைச் சுவர்களில் கதைகளிலிருந்து குறியீடுகளை வரைந்துள்ளனர். இவற்றை வைத்து, மனித இருப்புக்கான விளக்கமும் பொருளும் புலப்படும் வகையில் ஞாபகத்தில் இருந்தும், புதிதாக இயற்றியும், வாய்மொழி விபரம், இசை, குகை ஓவியம், நடனம் ஆகியவற்றைப் பயன்படுத்திக் கதைகள் கூறப்பட்டன.

எழுத்தின் அறிமுகத்துடனும், நிலையானவையும், இடத்துக்கு இடம் எடுத்துச் செல்லக்கூடியனவுமான ஊடகங்களின் துணையுடனும், கதைகளைப் பதிவு செய்து உலகின் பல்வேறு பகுதிகளுடனும் பகிர்ந்து கொள்ளலாயினர். கதைகளை மரம், மூங்கில், தந்தம், எலும்புகள், மட்பாண்டம், களிமண் தகடுகள், கல், ஓலை, தோல், துணி, காகிதம், பட்டு போன்ற ஊடகங்களில் எழுதியும், செதுக்கியும், ஓவியங்களாக வரைந்தும் வைத்ததுடன், ஒளிப்படத் தகடுகளிலும், எண்ணிம ஊடகங்களிலும் பதிவு செய்தும் வருகின்றனர். எழுத்துமூல ஊடகங்களும் ஒளிபரப்பு ஊடகங்களும் உலகம் முழுவதும் பிரபலமாக உள்ள போதும், வாய்மொழியாகக் கதைகள் கூறும் வழக்கம் இன்னமும் இருந்து வருவதுடன், ஞாபகத்திலிருந்தே கதைகள் ஒரு தலைமுறையில் இருந்து அடுத்த தலைமுறைக்குக் கையளிக்கப்பட்டு வருகின்றன.

## தற்காலக் கதைகூறல்
தற்காலக் கதைகூறல் பரந்த நோக்கெல்லை கொண்டது. தேவதைக் கதைகள், நாட்டார் கதைகள், தொன்மங்கள், மரபுக் கதைகள் போன்ற மரபுவழிக் கதைகூறல் வடிவங்களோடு, தற்கலத்தில் கதைகூறல், வரலாறு, தனிமனித விபரங்கள், அரசியல், புதிய பண்பாட்டு நெறிமுறைகள் போன்றனவும் கதைகூறலில் இடம்பெறுகின்றன. தற்காலக் கதைகூறல் கல்வி நோக்கங்களை அடைவதற்காகவும் பெருமளவில் பயன்பட்டு வருகின்றது.

## குறிப்புகள்

பகுப்பு:வாய்மொழி இலக்கியம்
பகுப்பு:நாட்டுப்புறவியல்